268 Službeni list Europske unije 10/Sv. 2 32009D0289 25.3.2009. SLUŽBENI LIST EUROPSKE UNIJE L 79/37 ODLUKA VIJEĆA od 20. siječnja 2009. o odobrenju uzajamne pomoći Latviji (2009/289/Ez) Vijeće Europske unije, uzimajući u obzir Ugovor o osnivanju Europske zajednice, a posebno njegov članak 119., uzimajući u obzir prijedlog Komisije iznesen nakon savjetovanja s Gospodarskim i financijskim odborom (EFC), budući da: U kontekstu prilično velikih potreba za vanjskim financi- ranjem, nedavno se pojavio pritisak na latvijski kapital i financijska tržišta, odražavajući opće pogoršanje tržišnog raspoloženja, te sve veću zabrinutost što se tiče snage latvijskoga gospodarstva, s obzirom na njezinu veliku neravnotežu s obzirom na visoki vanjski deficit i vrlo visok vanjski dug, slabljenje javnih financija, te visoke stope inflacije troškova i cijena. Latvijski se bankovni sektor suočava s ozbiljnim problemima likvidnosti i povjerenja. Smanjila se razina deviznih pričuva, budući da je središnja banka intervenirala kako bi očuvala vezani tečaj. Vijeće redovito preispituje ekonomsku politiku koju provodi Latvija, posebno u kontekstu konvergencijskog programa Latvije i programa nacionalnih reformi, kao i u kontekstu izvješća o konvergenciji. Ukupne potrebe Latvije za vanjskim financiranjem do prvog tromjesečja 2011. procjenjuju se na 7,5 milijardi EUR. (4) Latvijska nadležna tijela zatražila su značajnu financijsku pomoć od EU i drugih međunarodnih financijskih insti- tucija i zemalja u svrhu podrške održivosti platne bilance. Latvijska platna bilanca je ozbiljno ugrožena,, što oprav- dava žurno dodjeljivanje uzajamne pomoći Zajednice zajedno s MMF-om i drugim institucijama davateljicama. Dodatno, s obzirom na žurnost pitanja, neophodno je odobriti izuzeće od šestotjednog razdoblja navedenog u stavku I. točki 3. Protokola o ulozi nacionalnih parlame- nata u Europskoj uniji, priloženog Ugovoru o Europskoj uniji i Ugovorima o osnivanju Europskih zajednica. Paket financijske pomoći bit će osiguran pod uvjetom čvrstog obvezivanja latvijskih nadležnih tijela na provo- đenje ambicioznog programa reformi fiskalnog i financij- skog sustava i programa strukturnih reformi kako bi se olakšala potrebna vanjska i unutarnja prilagodba i kako bi se stabiliziralo gospodarstvo i povratila vjerodostojnost ekonomske politike. Komisija će, u suradnji s Gospodar- skim i financijskim odborom, redovito i pažljivo preispi- tivati provode li se u potpunosti gospodarsko politički uvjeti ekonomske politike za pomoć. DONIJELO JE OVU ODLUKU: Članak 1. Komisija odobrava uzajamnu pomoć Latviji.